OpenLLM-France/wikimedia huggingface dataset:
# Betoncourt-lès-Brotte

Betoncourt-lès-Brotte Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 72 biztanle zituen.

## Demografia
### Biztanleria

2007an Betoncourt-lès-Brotte udalerrian erroldatutako biztanleak 72 ziren. Familiak 29 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 13 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 39 etxebizitza zeuden, 33 familiaren etxebizitza nagusia ziren, 3 bigarren erresidentzia ziren eta 2 hutsik zeuden. 32 etxeak ziren eta 6 apartamentuak ziren. 33 etxebizitza nagusietatik 23 bere jabearen bizilekua ziren eta 10 alokairuan okupaturik zeuden; 1ek gela bat zuen, 1ek bi zituen, 2 etxek hiru zituzten, 9 etxek lau zituzten eta 20 etxek bost zituzten. 29 etxek euren parking plaza propioa zuten azpian. 7 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Betoncourt-lès-Brotte udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 0 | 40-44 | 0 |
| 4 | 35-39 | 0 |
| 4 | 30-34 | 0 |
| 0 | 25-29 | 4 |
| 0 | 20-24 | 0 |
| 4 | 15-19 | 4 |
| 4 | 10-14 | 0 |
| 0 | 5-9 | 0 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 58 ziren, horien artean 49 aktiboak ziren eta 9 inaktiboak ziren. 49 pertsona aktiboetatik 44 lanean zeuden (27 gizon eta 17 emakume) eta 5 langabezian zeuden (4 gizon eta 1 emakume). 9 pertsona inaktiboetatik 2 erretiraturik zeuden, 3 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra igeltseroa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q816965
* Multimedia: Betoncourt-lès-Brotte / Q816965
# Maria Arritokieta Marañon

Maria Arritokieta Marañon Basarte (Donostia, 1971ko maiatzaren 22a) gipuzkoar politikaria da.
Donostiako Udalean zinegotzia, PSEren zerrendetan Espainiako Diputatuen Kongresuan egon zen.
# Maria Azpilkueta

Maria Azpilkueta Aznarez (Xabierko gaztelua, 1464-?) Nafarroako noblea izan zen, baztandar jatorrikoa, eta Xabierko gazteluko andrea, oinordetzaz. Joanes Jatsukoa doktorearekin ezkondu zen 1483an, eta Xabierko gaztelua eraman zuen ezkonsaritzat bere ezteira. 1502an aita hil zitzaionean, Azpilkueta jauregia ere jaso zuen oinordetzan. Maria Xabierko gaztelua zaharberritzen saiatu zen, aski hondatua geratu baitzen Nafarroako beaumontarren erasoetan, 50 urte lehenago.
Hainbat seme-alaba izan zituen, tartean zela Frantses Xabier. Nafarroako konkistan, familiako kideak alderdi subiranistako liderrak izan ziren, hala nola senarra eta bereziki Mikel semea, Hondarribiko Setioan parte hartuz (1522-1524). Barkatuak izan baziren ere, ondasunetan eta estatusean galera handiak izan zituzten, Maria saminez bete zuena.

## Erreferentziak

* ↑ Hacia el 8M: María de Azpilicueta. sanguesa.es (Noiz kontsultatua: 2023-10-3).
* 1 2 3 Orella Unzué, José Luis. (2014). Historia del pueblo vasco en la Edad Antigua y Media. J. L. Orella ISBN 978-84-617-1664-7. PMC 898022636. (Noiz kontsultatua: 2023-01-30).

## Kanpo estekak

* Datuak: Q72102690
# Maria Avizanda

Maria Avizanda (Iruñea, Nafarroa, 1975eko maiatzaren 29a - ) kazetaria eta telebista-aurkezlea da. Nafarroako Unibertsitatean Kazetaritzan lizentziaduna da.
2004an Telemadrid telebista-kateko Madrid Directo programako kazetarietako bat izan zen. 2008ko abuztuaren 25a geroztik, Espainiako TVE kateko Gente programa aurkezten du. Hori baino lehen, Inés Ballesterosek telebista-kate berean aurkezten duen El día por delante programako kazetarietako bat zen.

## Lanak

* Madrid Directo (Telemadrid)
* El día por delante (TVE)
* Gente (TVE, 2008-)
* Datuak: Q6003403
# Maria Badengoa (1782–1808)

Maria Badengoa (Karlsruhe, 1782ko irailaren 7a - Bruchsal 1808ko abenduaren 8a) Bruswick-Wolfenbütteleko dukesa ezkontidea izan zen. Frederiko Gilen Brunswick-Wolfenbüttelekoarekin ezkondu zen eta Karlos Luis Badengoa eta Amalia Hesse-Darmstadtekoaren alaba zen.
Ezkondu eta gero, Frantziaren aurkako gerra hasi zenean Prenzlaura bidali zuten. Bere aitagin-arreba Napoleonen tropetatik ihesi, Altonara joan zen, baina bertan hil zen gerrako zaurikak zirela eta. Bere amagin-arrebarekin, Augusta Britainia Handikoa, Gustavo IV.a Adolfo Suediakoaren gortera joateko gonbitea jaso zuten, baina Augustak ez zuen onartu. Maria Suediara joan zen, umeekin, eta Malmön instalatu zen.
1802ko azaroaren 1ean Karlsruhen Frederiko Gilen Brunswick-Wolfenbüttelekoarekin ezkondu zen. Bi seme alaba izan zituzte hil aurretik, hirugarren alaba erditzen.
* Datuak: Q272010
* Multimedia: Princess Mary of Baden / Q272010
# Maria Asurmendi

    Artikulu hau Maria del Carmen Asurmendi Villaverderi buruzkoa da; beste esanahietarako, ikus «Villaverde».
María del Carmen Asurmendi Villaverde (Iruñea, 1986ko apirilaren 4a) nafar sasibaloi jokalaria da, antolatzaile moduan aritzen dena.

## Ibilbidea

* 2004-2005: Universidad Pública de Navarra
* 2005-2006: C.D. Irlandesas
* 2006-2007: Arranz Jopisa Burgos
* 2007-2009: Extrugasa Vilagarcía de Arousa
* 2009-2013: Unión Navarra Basket
* 2013-2014: Cadí - ICG Software
* 2014-2016: CB Conquero
* 2016: Perfumerías Avenida
* 2016-: Gernika KESB

## Kanpo estekak

* Elkarrizketa: Klubean ez genuen imajinatzen zuzenean igoko ginenik Berria, 2024.04.16
* Datuak: Q18719601
# Maeshafn

Maeshafn, Galesko iparraldean dagoen udalerri txiki bat da, Denbighshire eremuan. Mold udalerritik hainbat milia hego-mendebaldera dago.

## Kanpo estekak

* Datuak: Q6729303
* Multimedia: Maeshafn / Q6729303
# Maeve Binchy

Maeve Binchy Snell (1939ko maiatzaren 28a - 2012ko uztailaren 30a) irlandar eleberrigile, antzerkigile, ipuin idazle, zutabegile eta hizlaria izan zen. Bere eleberriek Irlandako herri txiki baten bizitzaren erretratu sinpatiko eta, sarritan, umoretsua izan zuten ezaugarri, amaiera harrigarriekin. Bere eleberriek, 37 hizkuntzatara itzuliak izan zirenak, 40 milioi kopia baino gehiago saldu zituzten mundu osoan. Vincent Brownek irlandako telebistan 2012ko uztailaren 30rean iragarri zuen bere heriotza, Maeve 73 urte zituela.
AEBetako merkatura salto egin zuen, The New York Times egunkariko liburu salduenen zerrendan eta Oprah 's Book Cluben agertzen. "Maltzurkeriarik ezagatik" eta beste idazle batzuekiko eskuzabaltasunagatik aitortua, hirugarren amaitu zuen 2000ko Liburuaren Munduko Egunerako inkesta batean, Jane Austen, Charles Dickens eta Stephen Kingen aurretik.

## Eleberriak

* Light a Penny Candle (1982)
* Echoes (1985)
* Firefly Summer (1987)
* Silver Wedding (1988)
* Circle of Friends (1990)
* The Copper Beech (1992)
* The Glass Lake (1994)
* Evening Class (1996)
* Tara Road (1998)
* Scarlet Feather (2000)
* Quentins (2002)
* Nights of Rain and Stars (2004)
* Whitethorn Woods (2006)
* Heart and Soul (2008)
* Minding Frankie (2010)
* A Week in Winter (2012)

## Ipuin bildumak

* Central Line (1978)
* Victoria Line (1980)
* Dublin 4 (1981)
* London Transports (1983) (London Transports and Victoria Line Central Line consist of the same stories).
* The Lilac Bus (1984)
* Story Teller: Collection of Short Stories (1990)
* Dublin People (1993)
* Cross Lines (1996)
* This Year It Will Be Different: And Other Stories (1996)
* The Return Journey (1998)
* Chestnut Street (2014)
* A Few of the Girls (2015)

## Kanpo estekak

* Datuak: Q152690
* Multimedia: Maeve Binchy / Q152690
# Maesteg

Caerau, Galesko udalerri bat da, Bridgend konderrian. Neath Port Talbot konderriaren mugatik hurbil dago.
2011ko erroldaren arabera 20.612 biztanle zituen.

## Kanpo estekak

* Datuak: Q2243637
* Multimedia: Maesteg / Q2243637
# Maesycoed

Maesycoed, Galesko herri bat da, Rhondda Cynon Taf konderrian.

## Kanpo estekak

* Datuak: Q6729365
* Multimedia: Maesycoed / Q6729365
# Maetinga

Maetinga Brasilgo udalerri bat da, Bahiako estatuan kokatua. 6.973 biztanle ditu 630,084 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1794883
* Multimedia: Maetinga / Q1794883
# Maesglas

Maesglas, Galesko Newport hiriko hego-mendebaldeko auzo bat da.

## Kanpo estekak

* Datuak: Q6729299
# Maestrazgo

Maestrazgo edo Maestrat (valentzieraz El Maestrat; gaztelaniaz: Maestrazgo) Espainiako eskualdea da, Castelló eta Teruel artean kokatuta.
Izena bertan buruzagiak ziren Maisu Handietatik (gaztelaniaz: Gran Maestre eta valentzieraz Gran Mestre) datorkio

## Azpieskualdeak

Castellóko probintziako Maestrazgo bi zatitan banatzen da: Alt Maestrat eta Baix Maestrat, baina eskualdeko udalerri batzuk Alcalaténen eta Plana Altan ere badaude.
Teruelek, berriz, nahiz eta 1999tik aurrera Maestrazgo izeneko eskualdea izan, historikoki beste eskualdeen barruan dauden udalerri batzuk ere Maestrazgon daude.
Eskualdeen artean, mankomunitatea sortu dute.

## Geografia

Eskualdea menditsua da oso. Bertako mendiguneak hego-mendebaldetik ipar-ekialderantzako norabidea hartzen du.

## Eskualdeko mapen galeria

* Maestrazgo Teruelen
* Maestrazgo.
* Maestrazgo historikoa.

## Erreferentziak

* ↑ Euskaltzaindiaren 151. araua: Espainia-Frantzietako eskualdeen izenak.

## Kanpo estekak

* Datuak: Q588841
* Multimedia: Maestrazgo / Q588841
# Maesycwmmer

Maesycwmmer, galesez: Maesycwmer edota Maes-y-cwmwr, Galesko udalerri eta komunitate bat da, Caerphilly konderrian.

## Kanpo estekak

* Datuak: Q6729370
* Multimedia: Maesycwmmer / Q6729370
# Maestro Alonso (TRAM Alacant)

Maestro Alonso Alacantiko Burdinbide Metropolitarraren geltoki bat da, Alacant udalerrian dagoena.

## Kokapena

TRAM Alacant :

## Erreferentziak

* ↑ «TRAM - Lineak» www.tramalacant.es (Noiz kontsultatua: 2021-01-23).

## Ikus, gainera

* Alacantiko Burdinbide Metropolitarra

## Kanpo estekak

* Datuak: Q16615864
# Boletus edulis var. fuscoruber

Boletus edulis var. fuscoruber Boletaceae familiako onddo espezie bat da.

## Deskribapena

Kapela: 6 eta 15 cm bitarteko diametrokoa. Oso sendoa, normalean pixka bat kanpai itxurakoa. Gorri ilun-beltzaxka kolorekoa. Kapelaren azalaren azpian pigmentu arrosarekin, pinicola espeziean bezalaxe.
Tutuak: zuritik horixkara doan kolorekoak. Gero hori-oliba antzeko kolorekoak.
Poroak: Tutuen kolore berekoak.
Hanka: 7 eta 14 cm bitarteko garaierakoa eta 6 eta 15 cm bitarteko lodierakoa. Oso sendoa, sabelandia, oinarrira mehetua, ez oso erregularra. Ia guztiz zuria, erretikulu gabe, batzuetan pixka bat ildaskatua, su-koloreko orbanetatik sortuak.
Haragia: Zuria, ez da kolorez aldatzen, sendoa. Edulis taldekoen usain eta zapore tipikoarekin.
Etimologia: Fuscoruber epitetoa latinetik dator, gorri iluna esan nahi du.

## Jangarritasuna

Bikaina.

### Nahasketa arriskua

Edulis generoko pinicola azpiespezietatik bereizten da, bere oina ez delako erretikulatua, argia, ez hain erregularra eta sabelandia delako, kapelaren diametroa baino handiagoa har dezake.

## Sasoia eta lekua

Udan eta udazkenean. Koniferoen eta hostozabalen baso mistoetan (izei gorriak eta pagoak).

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 483 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q130317920
# Boletus pseudoregius

Boletus pseudoregius (Butyriboletus pseudoregius) Boletaceae familiako onddoa da.
Sinonimoa: Boletus speciosus.

## Deskribapena

Kapela: 5 eta 14 (18) cm. arteko diametrokoa, globo formakoa edo hemisferikoa eta gero, ganbiletik ganbil-lautura, ertza pixka bat soberakinekin, makurretik laura eta gingildun-bihurgunetsua zahartzean. Azala zati txikitan bereizten da, iletsua da, baina gero joan egiten zaio, arrosa-andere-mahats kolorekoa, zenbait tonu purpura-arrosekin, eta gero arrosa-okreak.
Tutuak: Finak, itsatsiak, baina hutsune biribil batekin oinaren jiran, hori bizitik hori-beix kolorekoak.
Poroak: Txikiak, biribilduak, tutuen kolorekoak eta berde-urdin kolorea hartzen dute hatsarekin sakatzean.
Hanka: 5-15 x 2-5 cm-koa, oboidea eta zahartzean zilindriko-klabiformea, baina beti erraboilduna oinarrian; horixka goian eta kapelaren kolorea oinarrian eta erdiko zati batzuetan; oinaren koloreko sare finez estalita dago.
Haragia: Zuri-horixka, azalaren azpian tonu gorrixkak ditu, oinekoa horia da, eta tonu gorrixkak, kortexean, galerietan eta oinaren oinarrian, moztean urdindu egiten da; usain eta zapore atseginekoak.
Etimologia: Boletus terminoaren etimologia eztabaidagarria da. Pseudoregius epitetoa berriz latinezko regius, errealetik eta grezierazko antzeko-tik, boletus regius delakoaren oso antzekoa delako.

## Jangarritasuna

Jangarri bikaina, oina izan ezik, pixka bat larrukara baita.

### Nahasketa arriskua

Boletus appendiculatus-ekin nahas daiteke.

## Sasoia eta lekua

Hostozabalen basoetan agertzen den espezie berozalea da, haritz, arte eta pagoetan batez ere.

### Banaketa eremua

Europa eta Ipar Carolina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel. (2014). Disfrutando con las setas.. Leitzaran, Grafikak S.L. Andoain, Gipuzkoa, 166 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 491 or. ISBN 84-282-0540-X (T.2). ISBN: 84-282-0538-8 (O.C.)..

## Kanpo estekak

* Datuak: Q17153021
* Multimedia: Butyriboletus pseudoregius / Q17153021
# Boletín de la Comisión de Monumentos Históricos y Artísticos de Navarra

Boletín de la Comisión de Monumentos Históricos y Artísticos de Navarra (euskaraz: «Nafarroako Monumentu Historiko eta Artistikoen Batzordearen buletina») Nafarroako Monumentu Historiko eta Artistikoen Batzordeak argitaraturiko aldizkaria izan zen, egungo Príncipe de Viana aldizkariaren aurrekaria dena. Lau garaitan argitaratu zen, 1895etik 1936ra, aldizkakotasun desberdinez.
Lehenengo erredazkioa honakoa izan zen: presidentea Arturo Kanpion; presidenteordea, Julio Altadill; idazkaria, José Zalba; kontserbadorea, Victoriano Juaristi; bokalak: Onofre Larunbe, Francisco Javier Arraiza, José María Uharte, Serapio Esparza, Jesús Etaio, José Estaban Uranga eta José Ramón Castro.

## Erreferentziak

* ↑ (Gaztelaniaz) Huici Goñi, María del Puy. (1990). «Las Comisiones de Monumentos Históricos y Artísticos con especial referencia a la Comisíón de Navarra» Príncipe de Viana 51 (189): 159..

## Kanpo estekak

* Datuak: Q96249875
# Boley (Oklahoma)

Boley Oklahomako herri bat da. Okfuskee konderrian kokatua dago. 2010ean 1.184 biztanle zituen, 4,26 kilometro koadrotan banatuta.

## Ikus, gainera

* Okfuskee konderria

## Kanpo estekak

* Datuak: Q2399645
# Boleyn Ground

Boleyn Ground izenez ezagutzen zen futbol zelaia Londresko Upton Park kalean zegoen, Ingalaterran. Zelai honetan West Ham United izeneko taldea jolastu izan du bere hasieratik, 1895 urtetik 2016 urtera arte. Ingalaterrako 1. ligan aritzen da.

## Deskripzioa

Oso famatua da bere aurrealdeagatik zeinetan gaztelu moduko bi dorre dituen. Estadio honi kalearen izenez ere ezagutzen da. Talde honetako zaleei The Hammers deitzen diete. 35.000eserleku inguru dauzka eta Ingalaterrako estadio zaharrenetarikoa da Anfieldekin batera. Liverpooleko zelaia bezala, bere forma berezia da, harmailak oso bertikalak dira eta zelaitik oso hurbil daude. Horregatik, jokalariek kaiola batean sartuta bezala sentitzen dira. Hala eta guztiz ere, zaleen etengabeko kanta indartsuak dira estadio honetan partiduetan sentitzen den presioaren errudunak. Premier Leagueko edozein jokalaririk ados egongo legoke Boleyn Ground Ingalaterrako estadio zailenetakoa dela esatean. Beste alde batetik, esan beharra dago, Charlton Athletic 1990eko hamarkadan zelaia erabili zuela, zailtasun ekonomikoak zirela eta.

## Historia

Estadio honen historia oso aberatsa da, adierazi beharrekoa da, 1914ko abuztuan, V-1 izeneko bonba alemaniarrak eztanda egin zuela zelaiaren hego-mendebaldeko kornerrean. Hori zela eta, klub ingelesak bederatzi partidu ezin izan zituen jokatu bere zelaian. Hala ere, zorigaitz hau ez zuen talderen errendimendua oztopatu, bederatzi partiduak irabazi baitzituen. Denboran zehar, estadio zahar honek hainbat erreforma izan zituen baina 2013 klubeko agintariek erabaki zuten 2016an bere historia bukatzea estadio berri bat egiteko. Boleyn Grounden jolastutako azken partidua, 2016ko maiatzaren 10ean jokatu zen Manchester Uniteden kontra; harmaila historiko hauek ikusiko zituzten 2398. partidua zen eta azkena. Tentsio itzela zegoen Upton Parken bi taldeek Europako postu baten lehian zeudelako. Hori zela eta, partidua baino lehen West Ham Unitedeko hooliganak etsaiaren autobusa harrikatu zuten, leihoak apurtuz. Azkenean, talde lokala 3-2 irabazi zuen eta Winston Reid izeneko defentsa australiarra izan zen estadio historiko honetan gola sartu zuen azkena bere taldeari hiru puntu garrantzitsu eta Europako postu bat emanez.

## Kanpo estekak

* Datuak: Q330731
* Multimedia: Boleyn Ground / Q330731
# Manuel Solórzano Sánchez

Manuel Solórzano Sánchez (Donostia, Gipuzkoa, 1956ko martxoaren 13a) osasun sistemaren inguruan egindako azterketa eta argitalpenengatik ezaguna den erizain gipuzkoarra da.

## Ibilbidea

Oviedoko Unibertsitatean medikuntza ikasten hasi zen, eta bi urte egin ondoren, erizaintza ikasketak egitera pasa zen Donostiako Arantzazuko Amaren Ospitalera.
Bere lan ibilbidean zehar, gehienbat traumatologia eta oftamologia ataletan lan egin zuen Arantzazuko Amaren Ospitalean.
1995 urtean, erizaintzaren historiaren inguruko ikerketa lanak egiten hasi zen, batez ere Gipuzkoako erizaintza izan du aztergai.
Ondorengo erakundeetako kide aktiboa da:
* Euskalerriaren Adiskideen Elkartea (2001)
* Eusko Ikaskuntza (2005)
* Erizaintzaren Historiaren Sare Iberoamerikarra
* Bizkaiko Erizaintza Zientzien Akademia
* "Enfermeria Avanza" agerkariaren zuzendaria

## Argitalpenak

Egile eta kolaboratzaile modura, hainbat monografiaren egile izan da, nabarmenenak ondorengoak direlarik:
* Historia y antecedentes del Hospital de Amara (1999);
* Dispensario Médico de Santa Isabel. Gratuito para los pobres de San Sebastián (2002);
* Apuntes históricos de Guipúzcoa Practicantes, Matronas y Enfermeras 1904-2004 (2007);
* 50 Años del Hospital Donostia (kolaboratzailea, 2010);
* Tratado de Enfermería Oftalmológica (2011);
* Hospital Civil San Antonio Abad. 50 Años de la desaparición del primer Hospital de San Sebastián (2011);
* Ibón Casas: La lucha cotidiana contra la retinosis pigmentaria (2012);
* Centenario del Colegio de Enfermería de Santa Cruz de Tenerife 1912-2012 (2012);
* Clínica Ntra. Sra. de las Mercedes. Nueva Clínica Operatoria del doctor Egaña. Ategorrieta. San Sebastián (2014);
* El Hospital del Tórax de San Sebastián y las Hermanas Mercedarias de la Caridad (2015);
* Las Maternidades de San Sebastián. Casa de maternidad Municipal y Maternidad de Ategorrieta (2018)
Mila artikulotik gora idatzi ditu eritzaintzaren historiaren inguruan, eta horietako gehienak "Enfermería Avanza" agerkarian argitaratu ditu.
2001ean, Donostiako Ospitale Publikoen 60 urteko historia jasotzen zuen erakusketa antolatu zuen.

## Sariak

* Gipuzkoako Erizaintza Kolegioaren saria erizaintzaren hedapen eta komunikazioagatik. (2010)
* Sociedad Española de Enfermería Oftalmológicaren urrezko intsignia. (2010).
* Gipuzkoako Eritzaintza Kolegioaren urrezko intsignia. (2019)

## Erreferentziak

* ↑ (Gaztelaniaz) Enfermero, Publicado por: Diario. «Manuel Solorzano archivos» Noticias de enfermería y salud (Noiz kontsultatua: 2022-10-27).
* ↑ (Gaztelaniaz) Molina, Francisco Javier Castro. (2016). «Entrevista a Don Manuel Solorzano Sánchez: Enfermería e Historia» EGLE 3 (4): 54–59. ISSN 2386-9267. (Noiz kontsultatua: 2022-10-27).

## Kanpo estekak

* Datuak: Q114776413
# Manuel Teixeira Gomes

Manuel Teixeira Gomes (Portimão, 1860ko maiatzaren 27a - Bougie, Aljeria Frantsesa, 1941eko urriaren 18a) portugaldar politikari eta idazlea izan zen. Portugalgo 7. presidentea izan zen 1923tik 1925era.
Gaztetan kulturarekiko interesa piztu zitzaion, eta Lisboako eta Portoko literatur zirkuluekin harremanetan jarri zen. Fruta esportatzeko enpresa familiarrean lan egin zuen eta Europa eta Ipar Afrikan bidaiatu ahal izan zuen.
Errepublikaren aldekoa izan zen eta 1911n enbaxadore izendatu zuten Londresen. 1918ko urtarrilean Portugalera itzuli zen eta Sidónio Pais diktadurak etxean atxilotzea ezarri zion. Diktaduraren erorketaren ondoren enbaxadore izendatu zuten Espainian (1919) eta berriro Londresen (1919-23). Portugalgo ordezkaritzako kide izan zen Parisko Bake Biltzarran.
1923an errepublikako presidente hautatu zuten. Bere agintaldian terrorismoari aurre egiten saiatu zen, eta erradikal eta militarren gutxienez lau matxinada zanpatu zituen. 1925ean dimisioa eman zuen eta bere borondatez erbesteratu zen Aljeria Frantsesan.

## Lanak

Fikzioa:
* Gente Singular (1909)
* Novelas Eróticas (1934)
* Regressos (1935)
* Miscelânea (1937)
* Maria Adelaide (1938)
* Carnaval Literário (1939)
Antzezlana:
* Sabina Freire (1905)
Gutunak:
* Correspondência I e II (1960)
Kronika / memoriak:
* Inventário de Junho (1899)
* Cartas sem Moral Nenhuma, Del Devora al Smegma (1903)
* Agosto Azul (1904)
* Cartas a Columbano, De Los plamf e zoog (1932)
* Londres Maravilhosa, Dos Fartado El Stink (1942)

## Kanpo estekak

* Datuak: Q878532
* Multimedia: Manuel Teixeira Gomes / Q878532
# Manuel Turrillas

Manuel Turrillas Ezkurra (Barasoain, 1905eko urtarrilaren 1a - Iruñea, 1997ko urriaren 20a) nafar musikagilea izan zen.

## Bizitza

Jaioterriko Udal Bandan musika ikasi zuen. Ez zen profesionala izan, nekazal-kooperatiba batean lan egin zuelako. 20 urte zituela, Iruñera joan eta La Pamplonesa musika bandan sartu zen, non 50 urte eman zituen. Sanferminetan abesten diren abesti asko (El primer cohete, Clarín de fiestas, Alegría sanferminera...) berak eginak dira, bai eta Osasunaren ereserkia eta Nafarroa Oinezen abesti batzuk ere. Azpilagaña auzoan enparantza batek Turrillasen izena dakar.

## Erreferentziak

* ↑ Mikel Aranburu: Manuel Turrillas en el centenario de su nacimiento, Iruñea: Iruñeko Udala, 2005, ISBN 84-95930-19-6
* Datuak: Q3751133
# Manuel Turizo

Manuel Turizo Zapata, Manuel Turizo izenarekin eta MTZ akronimoarekin ezagunagoa (Montería, Kolonbia, 2000ko apirilaren 12a), kolonbiar reggaeton abeslaria da.
* Datuak: Q38460106
* Multimedia: Manuel Turizo / Q38460106